หุ้นผวายุโรปปิดตลาดร่วง19.12จุด
ตลาดหุ้นวันที่ 18 พ.ค. ดัชนีปิดที่ 1,154.44 จุด ลดลง 19.12 จุด มูลค่าการซื้อขาย 28,636.95 ล้านบาท โดยระหว่างวันดัชนีร่วงถึง 25 จุด
18 พ.ค. 2555

ตลาดหุ้นวันที่ 18 พ.ค. ดัชนีปิดที่ 1,154.44 จุด ลดลง 19.12 จุด มูลค่าการซื้อขาย 28,636.95 ล้านบาท โดยระหว่างวันดัชนีร่วงถึง 25 จุด
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า  ดัชนียังคงปรับตัวลงแรงเป็นไปในทิศทางเดียวกับตลาดหุ้นเพื่อนบ้านจากปัญหาหนี้ในกลุ่มยุโรป นอกเหนือจากความกังวลว่ากรีซจะถูกขับพ้นออกจากกลุ่มยูโรแล้ว ยังมีข่าวลบกรณีที่มูดี้ส์ลดอันดับความน่าเชื่อถือของธนาคารในสเปนลง ยิ่งทำให้นักลงทุนขายหุ้นออกจากตลาดทั้งเอเชีย ซึ่งส่วนใหญ่ปรับตัวลง 2-3%
 แนวโน้มสัปดาห์หน้าขึ้นอยู่กับผลการประชุมของ G8 ในวันที่ 18-19 พ.ค.นี้ว่าจะมีแผนใดๆ ออกมาช่วยแก้ปัญหาในกลุ่มยูโร นอกเหนือจากอีซีบีที่เตรียมแผนฉุกเฉินรับมือกรณีกรีซถูกขับพ้นกลุ่มยูโร ซึ่งหากไม่มีมาตรการแก้ไขที่ดีก็อาจทำให้ตลาดหุ้นไทยปรับตัวลดลงได้อีก โดยมีแนวรับที่ 1,140 จุด ส่วนแนวต้าน 1,170-1,175 จุด
"วันนี้หุ้นไทยหลุด 1,150จุดลงไปแตะต่ำสุดที่ระดับ 1,148 จุด แต่ก็เด้งขึ้นมาได้ แต่หากสัปดาห์หน้าปัจจัยต่างประเทศยังไม่ดี โอกาสจะลงต่อก็ยังมี แต่คงไม่มากนักสักประมาณ 10 จุด ขณะที่การประกาศตัวเลขจีดีพีของไทยคาดว่ายังออกมาเป็นบวก ปัจจุยภายในประเทศยังแข็งแกร่ง"นายชัย กลาว
อย่างไรก็ตามหากนักลงทุนสามารถลงทุนได้ในระยะยาว อาจทยอยเลือกซื้อหุ้นเมื่อเห็นสัญญาณตลาดขยับขึ้น โดยแนะนำกลุ่มธนาคารและสื่อสาร รวมถึงเก็งกำไรในหุ้นรายตัวที่อนาคตอาจถูกนำเข้าคำนวณในดัชนี MSCI 
5 อันดับหุ้นที่มีมูลค่าการซื้อขายสูงสุด ได้แก่ 
PTT   มูลค่าการซื้อขาย 1,345.69 ล้านบาท  ปิดที่ 328 บาท ลดลง  4 บาท หรือ  -1.20%BANPU   มูลค่าการซื้อขาย  1,286.39 ล้านบาท  ปิดที่  498 บาท ลดลง  14 บาท หรือ  -2.73%SCB   มูลค่าการซื้อขาย 1,227.39 ล้านบาท  ปิดที่  142 บาท  ลดลง 3  บาท หรือ  -2.07%KBANK   มูลค่าการซื้อขาย  1,128.05 ล้านบาท  ปิดที่  151.50 บาท  ลดลง  1.50 บาท  หรือ -0.98%PTTGC   มูลค่าการซื้อขาย 1,072.94 ล้านบาท ปิดที่ 61 บาท ลดลง 3 บาท หรือ  -4.69%